ایم ڈبلیوایم پاکستان کے زیر اھتمام؛

اسکردو میں تاریخی اور انقلاب آفرین اجتماع آج

رسا نیوز ایجنسی - ایم ڈبلیوایم پاکستان کے سرکردہ رکن حجت الاسلام آغا علی رضوی نے آج 18 مئی کو اسکردو میں تاریخی اور انقلاب آفرین اجتماع کے انعقاد کی خبر دی ۔

خبر کا کوڈ: ۶۷۹۲

تاریخ: ۱۸ مرداد ۲۰۱۴ - ۱۲:۰۹

رسا نیوز ایجنسی کی رپورٹ کے مطابق، مجلس وحدت مسلمین ڈویژن بلتستان پاکستان کے جنرل سکریٹری حجت الاسلام آغا علی رضوی نے آج 18 مئی کو « بیداری ملت و استحکام پاکستان کانفرنس » کے انعقاد کی خبر دی جس میں پاکستان کے مختلف شھروں کے علمائے کرام ، شخصیتیں اور مختلف طبقے کے لوگ شرکت کریں گے  ۔

انہوں ںے یہ کہتے ہوئے کہ یہ عظیم الشان کانفرنس جہاں رواداری، وحدت، بھائی چارے اور امن و محبت کے فروغ کے لئے سنگ میل ثابت ہوگی کہا: وہیں یہ کانفرنس شہداء ملت و شہداء پاکستان سے تجدید عہد کرنے، سیاسی و معاشی مجرمین کا گھیرا تنگ کرنے، ملک کو ترقی و استحکام کی راہ پر گامزن کرنے اور گلگت  بلتستان کی عوام کے حقوق کے حصول کے لئے نکتہ آغاز ہوگا۔

حجت الاسلام آغا علی رضوی نے مزید کہا: یادگار شہداء اسکردو پر منعقد ہونے والا یہ عظیم الشان اجتماع، فکر ساز اور انقلاب آفرین اجتماع ہوگا ۔